DELTA คาดการเติบโตของกำไรแตกต่างจากเดิม
24 กุมภาพันธ์ 2566

DELTA คาดการเติบโตของกำไรแตกต่างจากเดิม
เราเข้าร่วมการประชุมนักวิเคราะห์ประจำไตรมาส 4/2565 ของ DELTA เมื่อวานนี้ (16 ก.พ.) ประเด็นสำคัญเป็นไปในเชิงบวก กำไรไตรมาส 4/2565 สูงกว่าประมาณการของตลาดจากยอดขายและอัตรากำไรขั้นต้น (GPM) ที่แข็งแกร่งเกินคาด อันเป็นผลจากยอดขายผลิตภัณฑ์เกี่ยวกับ EV ที่เติบโตอย่างแข็งแกร่ง และศูนย์ข้อมูลที่มีการออกแบบโดยเฉพาะให้ลูกค้าซึ่งช่วยดึง GPM ให้สูงขึ้น
ธุรกิจ EV เติบโตต่อเนื่อง รายได้ในสกุลดอลลาร์สหรัฐฯจากธุรกิจชิ้นส่วน EV ในไตรมาส 4/2565 อยู่ที่ 205 ล้านดอลลาร์สหรัฐฯ เพิ่มขึ้น 29% QoQ อัตราการใช้กำลังการผลิตในปัจจุบันสูงกว่า 95% แต่คำสั่งซื้อยังคงล้นหลาม DELTA เพิ่มกำลังการผลิตประมาณ 20% ในช่วงปลายไตรมาส 4/2565 ซึ่งจะปลดล็อกข้อจำกัดด้านกำลังการผลิตในไตรมาส 1/2566 และทำให้รายได้หลักเติบโตต่อไป
ยอดขายศูนย์ข้อมูลเติบโตช้าลงมาก รายได้จากอุปกรณ์จ่ายไฟสำหรับศูนย์ข้อมูลอยู่ที่ประมาณ 250 ล้านดอลลาร์สหรัฐฯ ในไตรมาส 4/2565 เพิ่มขึ้น 7% QoQ และคิดเป็น 27% ของรายได้สุทธิ บริษัทคาดว่าจะเติบโต 15-20% ในปี 2566 แต่ส่วนใหญ่มาจากฐานที่ต่ำในครึ่งแรกของปี 2565 แม้ว่าอุปสงค์ศูนย์ข้อมูล custom design ยังคงแข็งแกร่ง แต่ผลิตภัณฑ์มาตรฐานอาจชะลอตัวลงตามการลดค่าใช้จ่ายของบริษัทเทคโนโลยี บริษัทมีมุมมองอย่างระมัดระวังสำหรับกลุ่มผลิตภัณฑ์นี้
คาดกำไรเติบโตลดลงจากเดิม เราไม่คาดว่ากำไรของ DELTA จะเติบโต 100%+ อีกต่อไปในปีนี้ เนื่องจากฐานกำไรมีขนาดใหญ่ เราคาดว่ากำไรจะเติบโตด้วยอัตราการเติบโตเฉลี่ยต่อปี (CAGR) ในปี 2566-67 เพียงประมาณ 23% เนื่องจากปัจจัยขับเคลื่อนการเติบโตส่วนใหญ่จะมาจากผลิตภัณฑ์เกี่ยวกับ EV ที่มี GPM ประมาณ 15-20% เมื่อเทียบกับผลิตภัณฑ์ศูนย์ข้อมูลที่ประมาณ 35-40% เราจึงคาดว่า GPM จะมี upside ที่จำกัด
มุมมอง KS
คงคำแนะนำ “ขาย” ด้วย TP ปี 2566 ที่ 710 บาท เราคาดกำไรเติบโตด้วย CAGR ปี 2566-2567 ที่ 23% ลดลงจากปีก่อนหน้า
เปิดพอร์ตลงทุน >> https://ksecurities.co/3lH6NSU
Follow us :
LINE : https://ksecurities.co/3Is4lZ9
Facebook: https://ksecurities.co/3Xr3P20
Instagram: https://ksecurities.co/3Isezcd
Twitter: https://ksecurities.co/3EeteoW
YouTube: https://ksecurities.co/3YSUgdd
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #DELTA